
                                  Forord

Forord.

~~~~~~

Nærværende lille Lejlighedsskrift har i afvigte November Maaned været
Hans Høiærværdighed Biskop Grimelund forelagt og er tilbagesendt med en
Skrivelse, af hvilken med Biskopens Tilladelse hidsættes som Forord:

— — — De har i Deres Afhandling paavist, at Læren om Totalafhold er
principielt forkastelig, fordi den er bygget paa Usandhed og bæres af
en dualistisk Opfatning baade af Sædelighedsbegrebet og af de skabte
Ting, og at denne Opfatning er falsk i sin Grund, forvexler det Ydre
med det Indre, Misbrug med Brug, erklærer, hvad der ikke er Synd, for
Synd, og naar den kalder til Indtrædelse i Totalafholdsforeninger som
en Kjærlighedspligt, forleder Menneskene til at forvilde fig i en
selvvalgt Frelsesvei og falsk Aandelighed, og til at virke for et
falskt, uopnaaeligt og sværmerisk, Maal, som den kristelige Frihed,
netop fordi den ikke er vilkaarlig og ubunden, maa vende sig bort fra,
hvor stort og smukt Skin den end kan omgive sig med.

De har vistnok Ret i, at det totale Afhold som Læresætning og
Foreningsgrundsætning ikke er bygget paa fuld Sandhed, og naar jeg selv
ikke har kunnet gaae ind i den herværende Totalafholdsforening, saa er
det netop af denne Grund. Og naar jeg ser hen til, hvad der offentlig
er udtalt om Sagen saavel i Bladene som i Møder, saa kan jeg ikke ansee
det for ubetimeligt, at Deres Modskrift ligeledes offentliggjøres.

Men idet jeg indtager en saadan Stilling, har jeg dog en Fornemmelse
af, at det vilde være en for haard Dom, at frakjende endog
Totalafholdssagen al Berettigelse som helt igjennem forkastelig. Det
vilde da være uforklarligt, hvorledes saa mange christeligt troende
Mænd har kunnet sluttet sig til den. Forklaringen er nu vistnok at søge
i det lovende Øiemed. Den forfærdelige Jammer og Elendighed, som
Misbrugen af Vin og stærke Drikke forvolder i Folkelivet, og de Laster
og Forbrydelser, som navnlig Forbryderstatistiken viser i Følge med
Drukkenskaben, kan vel vække det bekymringsfulde Spørgsmaal hos en
Christen: Hvad er herved at gjøre? Han ved vel, at imod Drukkenskabens
Synd gives der kun eet Raad, nemlig den Forløsning fra Satans Magt, som
alene Frelseren fra Synd og Død og Satans Rige kan udføre ved sin Aand.
Men naar han saa tænker paa, hvilken Del Selskabsskikken med Brugen af
Vin og andre stærke Drikke har i Drukkenskabens Udbredelse, især
iblandt Ungdommen, og hvilken Snare Vanen til at nyde stærke Drikke er
for Menneskene, hverledes Drik gjør Mennesket dyrisk og uskikket til at
høre og holde stille for Guds Kald igjennem Ordet, er det da at undres
over, at han ikke alene selv vender sig bort fra denne Skik, men ogsaa
stiller sig imod den som en beklagelig Uskik og Snublesten i Veien, og
at han forener sig for at skaffe den afveien med saa Mange som er af
samme Tænkemaade, d. e danner en Forening herom, helst ien Tid med en
saadan Rigdom paa Foreninger som vor, der vel fortrinsvis kan kaldes
Associationens Alder? Og kan en Christen ikke føle sig endmere
bestyrket heri ved Apostelens, vel til en anden Anledning sigtende, men
dog, parallele stærke Ord: „Led ikke ved din Mad (eller din Drik) den i
Fordærvelse, for hvis Skyld Christus er død,“ „ser til, at Eders Frihed
ikke bliver de Skrøbelige til Anstød?“ Jeg tror, at her har vi
Bevæggrunden, som har bragt saa mangen ærlig Christen, der ikke ved sig
noget andet til Salighed end Jesus Christus og ham korsfæstet, til i al
Enfoldighed at slutte sig til først Afholds- og nu senere
Totalafholdsforeningen. Deres Hensigt er da vel ikke egentlig at
beseire Drukkenskabslasten, ialfald ikke direkte, men at forene sine
kræfter om at modarbeide og faa afskaffet en ydre Uskik, som de ser at
være til Skade og Fordærv for Legem og Sjæl i Tid og Evighed, altsaa at
danne en Forening mod denne Uskik i Lighed med Foreninger mod andre
Uskikke, der har fæstnet fig i Omgangslivet. Om de end dermed tillige
give fra sig Retten til at øve en Gjæstevenlighed, som har tilhørt og
været øvet blandt Guds Venner ved festlige Anledninger ligefra Abrahams
Dage, og hvori Vor Herre Jesus selv har taget Del med sine Disciple, og
om de end synes at komme i Strid med Apostelens Advarsler paa andre
Steder mod at lade sig binde af ydre Anordninger, der har Skin af
Gudsfrygt, saa mene de ikke dermed at vende tilbage under Loven, ei
heller at forskyde Guds Skabning men at øve et Afhold i Kjærlighedens
Tjeneste, der staar ganske ved Siden af den frivillige Forsagelse under
visse Forholde af andre Ting, f. Ex. Kjødspiser, skjønt Brugen af Kjød
er ligesaa gammel i Guds Riges jordiske Husholdning som Vinen. At de
ved at gaae ind i Totalafholdsforeninger gaae langt udover Frihedens
rette Grændser og langt videre end til at modarbeide en Uskik, det
indse eller ialfald vedkjende de sig ikke, og at de dermed fornegte
Guds Skabning og stile mod et uopnaaeligt og falskt Maal, det forsvare
de med, at man ved at sætte Maalet lavere Intet udretter, at man faar
gribe til saadanne stærke Midler for dog at at naa saa langt som
muligt, da Maalet dog er godt. At de derved selv falde i den Snare, at
Hensigten helliger Midlet, det mærke de visselig ikke.

Til Retledning for saadanne Christne og for dem, der staae
tvivlraadige, tør jeg troe, at Deres Afhandling med sin grundige
Paavisning af, hvad der er det Vildfarende, kan være gavnlig. Det tør
ikke ventes, at den bliver vel modtaget af Alle; men for besindige og
sandhedssøgende Læsere har den Grund til at vente at blive nøie
overveiet og at virke gavnligt oplysende. — —

A. Grimelund.

                         Advarsel mod Totalafhold

De Tilsvar fra mig i Stiftsavisen, der have fremkaldt saa megen Uro i
Totalafholdsmændenes Leir, ere, efterat de følgende Bemærkninger var
nedskrevne, atter blevne Gjenstand for Behandling eller rettere
Mishandling i et lidet Skrift, betitlet „Nogle Ord til Forsvar for
Totalafholdssagen af J. J.“ I Kommission hos Boghandler H. Hauge. Da
mit første Svar er i nævnte Skrift og formentlig ogsaa andetsteds helt
indtaget med flere Trykfeil, og forat enhver, som vil, kan se, hvilke
de ere de store Forsyndelser, hvori jeg i mine Modstanderes Øine har
gjort mig skyldig, indtages disse Tilsvar ogsaa her som en Indledning.

Der er nu hengaaet saa vidt lang Tid mellem Affattelsen af nærværende
„Advarsel“ og dens Offentliggjørelse, at den tør haabes modtaget med
Besindighed.

Forøvrigt skal jeg kun tilføje, at ingen maa tro, at jeg ligeoverfor
Konfirmanter nogensinde har udbredt mig i noget vidtløftigt og
indgaaende Foredrag over et saadant Emne som Totalafholdet; men jeg
har, da Good-Templar-Ordenen søger at hverve endog Børn, heller ikke
fundet at burde ganske fortie min Mening, saa meget mindre, som det har
hændt, at unge Mennesker have raadspurgt mig om, hvorvidt de burde
indmelde sig.

Throndhjem den 17de Februar 1882.

*

1. Af Stiftsavisen No. 234. Svar til Hr. “Ø“.

„Da man har gjort mig opmerksom paa, at jeg i Stiftsavisen for 5te d.
M. er af en Indsender bleven opfordret til at afgive Forklaring i
Anledning af, at jeg, „en Prest“, en „Ordets Tjener“, har „vovet“ at
„advare“ Konfirmanter mod at gaa ind i „Good-Templar-Ordenen“ og
„Totalafholdsforeningen“, skal jeg ikke undlade at oplyse, at det er
ganske sandt, at jeg under Konfirmationsforberedelser pleier at advare
mod Totalafhold, og det af den Grund, at saadant ikke er Hellighed, men
vel har Helligheds Skin. Hvorledes mine Ord ere faldne, kan jeg vistnok
ikke aldeles nøiagtigt gjengive, men det ved jeg, at jeg, for at blive
forstaaet og for at gjøre Indtryk, har brugt sterke Ord. Jeg kan
saaledes visselig have sagt, at Totalafhold er ikke blot meningsløst, —
fordi det i Virkeligheden, i sin hele Konsekvents, er umuligt, — men
endog ukristeligt, fordidet, principielt betragtet, er en Fornegtelse
baade af Guds Skabning og af den kristelige Frelse. Hermed er ikke
benegtet, at Totalafholdsvæsenet som et filantropisk Formaal og som
Statsøiemed er, fra et almenmenneskeligt Standpunkt betragtet, Ære
værd. Blandt Hedninger og i et blot borgerligt Samfund maatte man
vistnok agte enhver menneskelig Bestræbelse for at afskaffe
Drukkenskab, om man end ikke kunde nære nogen Tillid til Frugten af
saadanne Bestræbelser. Men saasom vi bekjende Kristi Navn, maa det
paastaaes, at kristne ikke bør være med paa saadant Menneskeverk, og at
det Kristensamfund, hvori Totalafholdets Mode vinder Udbredelse, derved
giver tilkjende, at det staar ilde til med dets Kristelighed. Det kan
nok være, at ærlige og nidkjære kristne ere med derpaa og derved tro at
gjøre sin Pligt; men dermed er ikke Sagen klar; det viser kun, at
Nidkjærheden kan være stor uden tilsvarende Indsigt; og derved bliver
Faren kun desto større, den Fare, som ligger i de kristnes Exempel,
idet jo Totalafholdet derved paatrykkes et kristeligt Præg, og den
Fare, som vel er den allerstørste: Faren for Selvgodhed,
Egenretfærdighed, Kristendommens farligste Fiende.

Afholdenhedens Dyd er, som en kristelig Dyd, noget ganske andet og
meget alvorligere end nogetsomhelst udvortes Afhold fra skabte Ting.
Den kristelige Afholdenhed er en indre, himmelsk, af Kristi Aand
skjænket Kraft, som forpligter os til taknemmeligen at bruge al Guds
Skabning uden at misbruge den. Ganske vist kan man, med Blikket festet
paa al den Elendighed, hvortil Drukkenskaben fører, fristes til
Totalafhold, men vel at merke fristes. Thi, ihvormange, tilsyneladende
ialfald, gode Frugter Totalafholdsvæsenet end kan opvise, den sande
Lægedom mod Drukkenskaben ligger dog i Virkeligheden ikke i det
udvortes Afhold. Æren for, at Drankere virkelig blive kurerede for
Drikkelysten, maa forbeholdes Kristendommen alene.

Det her sagte er vistnok tilstrækkeligt til at forklare, hvorledes
netop en Prest, en Ordets Tjener, kan finde sig beføjet til at advare
mod Totalafhold.

Helst kunde jeg have ønsket at tie; men jeg vilde ikke gjerne, at nogen
skulde tænke, at jeg ikke tør vedstaa mine Ord til Børnene under deres
Forberedelse til Konfirmation; alle de af mig konfirmerede vil ogsaa
selv kunne berolige Indsenderen og enhver anden mod den Frygt, som han
baade paa egne og andres Vegne synes at nære, at jeg „forbyder gode
Gjerninger.“

Den augsburgske Konfessions 20de og især 26de Artikel turde i denne Sag
fortjene at paaagtes af lutherske kristne.“2. Af Stiftsavisen 1881, No.
240. „Svar til „Flere Ikke-totaliterer“ i Stiftsavifen for 11te Oktbr.

Den nævnte Artikel har ved sine Angreb paa min Person sterkt
overskredet Sømmelighedens Grændser; jeg har derfor været i stor Tvivl,
om jeg skulde indlade mig paa at besvare den. Da jeg dog i det
allerlængste gjerne vil tro, at mine Modstanderes Mening er god, om end
Forstaaelsen er saare mangelfuld, skal jeg udbede mig Tilladelse til
endnu at sige nogle Ord.

Jeg er ikke kommen med farlige Nyheder; jeg vil kun hævde den gamle,
men altid ny kristelige Sandhed ligeoverfor en nymodens Anskuelse, en
Anskuelse, som forøvrigt i sit Væsen er saa gammel som den gamle Adam.
Som jeg med klare Ord har sagt i mit Tilsvar til Hr. Ø, vil jeg kun
hævde Kristendommen som den eneste Magt, der er istand til at overvinde
Drukkenskabens Synd. Fordi Drukkenskaben er en Synd, bringer den ikke
blot allehaande timelig, baade sjælelig og legemlig, men ogsaa evig
Elendighed. Men netop derfor er heller ikke Lægedommen mod dette Onde
at søge i noget udvortes Menneskeverk. En Dranker maa, for at blive
friet fra sin Last og komme i Guds Rige, blive, aandeligt talt, en ny
Skabning, født paany herovenfra, af den Gud, som netop i denne Hensigt
har sendt sin enbaarne, evige Søn til Verden. Kristi, Gndmenneskets,
hellige Blod er den eneste Kilde, hvori al Synd, ogsaa Drukkenskaben,
kan og skal aftvættes. Enhver anden Betragtningsmaade er uholdbar,
uforenelig med Sandheden, uforenlig med Sandheden over alle Sandheder,
den af Guds Aand aabenbarede kristelige Sandhed.

Det er, med andre Ord, en Vildfarelse at mene, at det udvortes
Totalafhold kan redde en Dranker fra Drukkenskabslasten og dens Følger.
Ogsaa jeg vil bekjæmpe Drukkenskab, men med større Alvor end
Totalafholdsmændene og med et andet og bedre Vaaben end Totalafholdet,
nemlig med det eneste duelige Vaaben: det guddommelige Ord. Jeg har
ikke „advaret mod Totalafhold paa samme Maade som mod andre Synder,
hvortil Ungdommen kan fristes i vor fordærvede By“, men jeg har advaret
mine Konfirmanter, — og det i adskillige Aar, førend jeg kom til
Throndhjem, — mod Totalafhold som mod noget, der har Udseende af
Hellighed uden at være det. Jeg har, med andre Ord advaret mod tankeløs
Kristendom.

Indsenderne have aldeles ikke forstaaet eller villet forstaa, at jeg
skjelner mellem Sag og Personer, at jeg behandler Principer
skaanselløst, men Personer skaanselsfuldt, at jeg, paa samme Tid som
jeg ikke kan anerkjende en Anskuelse (Totalafholdet) som kristelig
berettiget, dog kan undskylde og tale vel om Personer, antage, at
ærlige ognidkjære kristne kan i god Tro være Totalafholdsmænd. De faa
tvertimod ud, at jeg stempler („fordømmer“) Totalafholdsmændene som
Fornegtere af den kristelige Frelse.

Det er mig ufatteligt, hvorfra Indsenderne have hentet den Paastand, at
jeg har nogen anden Betragtningsmaade af Drukkenskaben og idethele
fører andre Lærdomme end den lutherske Kirkes, og hvad de mene med min
„Række forslidte theologiske Spidsfindigheder“. Er det en forslidt
theologisk Spidsfindighed, at vi Mennesker ere af Naturen ganske
fordærvede, at vi ere aldeles ude af Stand til selv at redde os ud af
Synden og dens Følger, og at derfor alene Gnds Almagt og Naade i
Kriftus kan frelse os? Er det en forslidt theologisk Spidsfindighed, at
det heller ikke i Andens Verden er Guld alt det, som glimrer?

Mig forekommer det, at den kriftelige Religion er en meget vindende
Religion, bl. a. ogsaa af den Grund, at den ikke lader sig nøie med
overfladiske, udvortes Baand og Regler, men gaar grundigt tilverks og
kræver Gudsdyrkelse i Aand.

Kristendommen, og den alene, frembringer isandhed varmhjertede og
hæderlige Menneskevenner. Kristendommen siger til Drankeren: Dersom du
ikke omvender dig, gaar du evig fortabt; men sat et nyt Sind og tro
Evangeliet, saa faar dn Kraft til at rense dig selv alt mere og mere
fra allehaande Synd; saa vil dn med Tak til Gud kunne bruge alle hans
Gaver uden at misbruge dem; saa bliver dn lykkelig baade til Legeme og
Sjæl, baade i Tid og Evighed. I den hellige kristelige Kirke har vi en
Afholdsforening, som er ikke blot god nok, men den eneste isandhed gode
og nyttige. Enhver, der ikke blot af Navn, men af Gavn er Medlem af
denne Forening, er derved ogsaa afholden i dette Ords sande Betydning,
og enhver, som blot af Navn og ikke af Gavn er Medlem af den kristne
Kirke, er, om han end øver Totalafhold indtil det yderste, dog i sit
indre behersket af den Synd, som giver sig Udtryk bl. a. ogsaa i
Drukkenskab. Og denne samme kristne Kirke kan altfor vel indeslutte
ærlige, men vildledte Mennesker, der hylde Anskuelser, som ikke ere
kristeligt berettigede, indeslutte f. Ex. Totalafholdsmænd.

Naar jeg i Slutningen af mit Tilsvar til Hr. Ø. har sagt, at den
Augsburgske Konsessions 20de og især 26de Artikel turde i denne Sag
fortjene at paaagtes af lutherske kristne, da vise Indsendernes egne
Ord, at denne Henvisning ikke er saa urimelig endda; de udtale jo
udtrykkeligt den Frygt, som Ø. af mig antoges at nære, Frygten for, at
jeg forbyder gode Gjerninger; de protestere jo i Kristendommens Navn
mod min Optræden og mit Indlæg, idet desige: „den kristelige Sandhed
fornegter aldrig menneskekjærlige Bestræbelser til Medmenneskers
timelige eller aandelige Gavn“. Og dog forkaster den Augsburgske
Konfessions 20de Artikel en hel Del saadanne menneskekjærlige
Bestræbelser som „barnagtige og unødige“, „unyttige“, „uden Evne til at
berolige Samvittighederne“ osv. Det er ikke for intet, at den minder
om, at vi uden Kristus slet intet kan gjøre, og om, at Kirken synger:
„Uden din den Guddomsmagt er i os slet ingen Kraft; Alt i os fordærvet
er.“ Den Augsburgske Konfessions 26de Artikel forkaster som skadelig
den Tro, at selvvalgte Iagttagelser af Forskjel paa Spiser og lignende
menneskelige Vedtægter ere nyttige til at fortjene Naaden og gjøre
Fyldest for Synden. Den advarer mod saadanne menneskelige Vedtægter ved
at henvise til, hvorledes derved Læren om Naaden og Troens Retfærdighed
fordunkles, idet Menneskebud lettelig blive langt foretrukne for Gnds
Bud, Kiv om disse Menneskebud hindrer Folk fra at beskjæftige sig med
en bedre og nyttigere Lære, osv. Den minder om, at Kristus „kræver
ingen unyttig Dyrkelse“, og at han siger: „alt det, som indkommer i
Munden, gjør ikke Mennesket urent.“ Den minder om de Ord: „Ingen dømme
eder i Mad eller Drikke;“ om de Ord: „Dersom I ere afdøde med Kristus
fra Verdens Børnelærdom, hvi lade I eder som de, der leve i Verden,
besvære med Anordninger. Rør ikke, smag ikke, tag ikke derpaa? osv.,
osv.

Enhver, som har historisk Indsigt nok til at vide, at der ligesaalidt i
Kirkens Historie som i Verdenshistorien er „noget nyt under Solen“, vil
finde Henvisningen til disse Artikler ikke at være ubetimelig; den
analogiske Anvendelse deraf ligger saa nær, at Indsendernes Sorg og
Harme over den uvittige Prest neppe vilde være bleven saa dyb og
levende, saafremt de ikke havde følt fig trufne.

Efterat ovenstaaende er skrevet, erfarer jeg, at Hr. Ø. har i
Stiftsavisen for igaar leveret et „Svar“ til mig, i hvilken Anledning
jeg kan indskrænke mig til den Bemerkning, at ogsaa hans Svar vidner om
en fuldstændig Mangel paa Forstaaelse af Sagens Kjerne, og at
Forskjellen mellem den af ham citerede engelske Prests Tankegang og min
er denne: han siger: først Ædruelighed, saa Omvendelse, jeg siger:
først Omvendelse, saa Ædruelighed.“

*

I et i „Throndhjems Stiftsavis", No. 234 indført Tilsvar paa en
Opfordring til at forklare, hvorledes jeg har kunnet vove at advare
mine Konfirmanter mod at gaa ind i „Good-Templar-Ordenen” og
„Totalafholdsforeningen”, har jeg erklæret Totalafhold for principielt
at være en Fornegtelfe baade af Guds Skabning og den kristelige Frelse.
I denne anledning er jeg bleven anmodet om en nærmere Redegjørelse for,
hvorledes jeg saa hermed forener Skriststeder som Rom. 14, 14. 15. 20.
21: 1 Kor. 8, 12. 13 o. fl., hvortil Totalafholdssagens Forsvarere
støtte dens formentlige Berettigelse.

Naar jeg skal gjøre Rede herfor, er det formentlig nødvendigt, at jeg
først fremlægger min Forstaaelse af de nævnte Skriftfteder.

I Rom. 14, 13—23 formaner og opmuntrer Apostelen de kristne til ikke
gjensidig at fordømme hverandre, men følge den Grundsætning: ikke at
give noget Anstød. Foranledningen hertil var den, at der i Rom blandt
de Jødekristne fandtes endel fordomsfulde, ængstelige Sjæle, som i
hypernomistisk Frygtsomhed manglede Kraft til at hæve sig til fuld
kristelig Frihed i Brugen af Ting, der i sig selv var ligegyldige; de
turde saaledes ikke spise Kjød, ikke drikke Vin, ikke undlade at
iagttage de jødiske Festdage. Med denne sin selvvalgte Gudsdyrkelse
undlod de heller ikke at dømme de friere kristne, af hvem de til
Gjengjeld herfor høstede deres Foragt (V. 10). Dette jødekristelige
Afhold blev af dets Tilhængere i Rom dog øvet saa fordringsløst og saa
spagfærdigt (navnlig hævede de for den Sags Skyld ikke Bordsamfundet
med de hedningekristne), at Apostelen med sin didaktiske Visdom ikke
fandt sig beføiet til at optræde i egentlig Kamp derimod, men taler
derom med den mildeste Skaansomhed mod de svage, ængstede
Samvittigheder, der ikke formaaede at holde hint særegne Afhold og hine
særegne Fromhedsøvelser idethele for noget uvæsentligt. I Principet
giver han vistnok de sterke, de friere kristne, Ret, hvilke uden
Skrupulositet hævede sig over hine i sig selv ligegyldige Ting; men
ligesom han formaner de svage til ikke at dømme de sterke, saaledes
sormaner han de sterke til ikke at foragte de svage. Begge Parter skal
betænke, at de i Kristus have sin fælles Herre og sin fælles Dommer.
Den kristelige Broderkjærlighed kræver gjensidig Hensynsfuldhed baade i
Sind og Opførsel. Saaledes vil det være kjærlighedsløst af den sterke,
den friere kristen ikke at tage Hensyn til den svage, kjærlighedsløst
at foragte og fordømme ham for Exempelaf den Grund, at han ikke tør
drikke Vin. Ved saadan kjærlighedsløs Foragt og Fordømmelse kan den
sterke bringe den svage til at handle mod sin Samvittighed derved, at
denne, for at blive fri for den sterkes Foragt og Fordømmelse, til
trods for sin egen Samvittighed nyder det, som han holder for urent,
men som han ser, at den sterke nyder. Den svage vil saaledes bedrøves i
sin Samvittighed, der fra svag bliver til ond, og Følgen af denne
Bedrøvelse kan derved blive intet mindre end den evige Fordærvelse.
Derfor skal den sterke ikke ved kjærlighedsløs Brug af sine frie
Grundsætninger forspilde Kraften af Kristi dyrebare Blod, hvormed den
svage Broder er gjenløst fra Fortabelsen. Hvilken forfærdelig
Forsyndelse mod Gud at nedbryde hans Gjerning! (Vers 20). Ved dit
kjærlighedsløse Exempel bringer du, sterke Kristen, din svage Broder
til at nyde mod sin Samvittighed det, som vistnok i sig selv kan nydes
uden Synd, men som han ikke kan nyde uden at synde, fordi han nyder det
til Trods for sin Samvittighed. Den Broder, hvem Gud har skjænket
Troen, falder ved din Brøde ud af Troens Grund og gaar fortabt! Derfor
skal du, sterke, ikke ved henssynsløs Brug af din kristelige Frihed
hindre din svage Broder i at følge sin Overbevisning (Vers 21). Lad ham
i Fred, skaan ham, bær over med ham, negt ogsaa dig selv Nydelsen af,
hvad han ikke tør nyde, dersom han ved din Nydelse kommer i Fare for at
handle imod sin vistnok ubeføjede, men dog velmente Grundsætning!

I 1 Kor. 8 forbyder Apostelen de sterke kristne Nydelsen af
Afgudsofferkjød, naar denne Nydelse gav anledning til, at de svage
kristne handlede mod sin Samvittighed. Apostelen lærer, at Nydelse af
Afgudsofferkjød vistnok i sig selv er ligegyldig; men da der blandt de
kristne fandtes saadanne (forhenværende Hedninger), som holdt Nydelsen
deraf for syndig, idet de forestillede sig, at Nydelsen af saadant
Kjød, der havde været indviet til en Afgud, var Afgudstjeneste, skulde
de sterke, de friere kristne, for ikke at saare de svages ængstede
Samvittighed og betynge dem med Skyldbevidsthed, negte sig Nydelsen as
saadant Kjød. Saa langt gik man blandt de frisindede kristne, at man
endog i Afgudstemplerne deltog i Offermaaltider. En saadan Brug af den
kristelige Frihed var aldeles utilstedelig, en lige-over for hine svage
Brødre saa hensynsløs og kjærlighedsløs, saa forfærdelig og grusom
Misbrug, at Apostelen ikke sterkt nok kan advare derimod, men fordømmer
den som en Forsyndelse baade mod Brødrene, som paa Grund af de sterkes
Brug af sin friere Erkjendelse gaa fortabte, og mod Kristus, som har
lidt Døden ogsaa til de svage Brødres Frelse, men dog ikke faar reddet
dem fra den evige Fortabelse.Hvo skulde da ikke ville afstaa fra en
timelig Nydelse heller end at give Anledning til andres evige
Fordømmelse!

Højst alvorsfulde Tanker! Vi, for hvem Kristus er død, skylde Brødrene
Kjærlighed efter hans Exempel, om saa skal være, indtil Døden.

Saadanne ere de Tanker, som de anførte Steder af Rom. 14 og 1 Kor. 8
indeholde. Men kan man nu uden videre overføre disse Tanker paa vore
Dages Totalafhold?

Hvem var hine Afholdsmænd, der ikke drak Vin? Det var kristne, der i
Uforstand, men med ærligt Sind troede at burde negte sig Nydelsen
deraf, troede at burde for sit personlige vedkommende øve denne særegne
Askese og øvede den uden at gjøre den gjeldende i Modsætning til
Retfærdiggjørelsen af Troen, og øvede den uden Anmasselse og uden at
ville bevæge andre til den samme Øvelse ved at føre Kamp mod det
bestaaende.

Men hvem er vore Dages Totalafholdsmænd? Selv udtale de, at de udgjøre
et Samfnnd, der optager sine Medlemmer uden Hensyn til religiøs
Bekjendelse, knn paa det Vilkaar, at de love at afholde sig fra enhver
alkoholisk Drik. Det fremholdes altid, at Totalafholdssagen er „en rent
borgerlig Sag". Dens Talsmænd nære det Ønske, om muligt ganske at
udrydde af Verden som Drik enhver alkoholisk Vædske, alt hvad der har
Navn af Vin eller Øl. De paastaa, at Kristendommen er afmægtig
ligeoverfor Drukkenskabslasten, saafremt ikke først Totalafhold
frembringer fuldkommen Ædruelighed. „Man gaar ud fra“, hedder det, „og
det med fuld Føje, at det er absolut fornødent, at Mennesket bliver
fuldt ud ædrueligt, forinden der kan blive tale om Omvendelse til Gud
og Kristus.“ (Stiftsavisen No. 237). Totalafholdsforeningerne have „det
Forsæt at bevirke den fuldstændige Ødelæggelse as Drikkelasten, for at
derpaa en lysere Dag, hvis Dæmring Totalafholdet er, kan oprinde for
Menneskene.“ (Stiftsavisen, No. 238). Good-Templarisme forklares (i „Et
Foredrag om Good-Templarismen, holdt i Fredrikshald den 5te Juni af
Agent S. Urdahl, Medlem af den engelske Good-Templar-Orden i
Kristiania“) at være „Lære om totalt Afhold fra alle berusende Drikke
som Drik, det er Læren om, at berusende Drikke som Drik er Menneskets
farligste Fiende, det er Læren om, at berusende Drikke som Drik er
Forløberen for og Følgesvenden med alle andre Laster.“ (S. 5).
Good-Templar-Ordenen forklares at være en Forening, hvori denne Lære
praktiseres, og at til dens Grundsætninger hører. „Absolut Forbud mod
Tilberedelse, Indførsel og Salg“ (af berusende Drikke som Drik) „—
Forbudet gjennem Folkets Vilje udtrykt i rigtig Formsom Lov — og med en
passende Straf for en saa afskyelig Forbrydelse.“ (Urdahls Foredrag, S.
6).

„Vor Orden er vistnok en rent borgerlig Institution, men betragter man
Good-Temvlarismens Aand fuldt und, maa man vel erkjende, at denne
Orden, foruden at virke til Drukkenskabens og Drikkeskikkenes Aftagen
og Totalafskaffelse, dog ogsaa virker forædlende paa Menneskets Moral i
enhver Retning, forædlende paa Menneskets Hjerte; thi det er vel
udenfor al Tvivl, at et Menneske, der har henlevet mange eller faa Aar
af sit Liv i Drukkenskab — stadig eller delvis (det saakaldte
Maadehold) — og derefter kommer til Totalafhold i Forbindelse med
Ordenens øvrige Goder, et saadant Menneske maa tidligere eller
sildigere blive paavirket derhen, at de guddommelige Sandheder blive
klarere beviste og fremstillede; et saadant Menneske, stadig i ædru
Tilstand, kan lettere komme til Sandheds Erkjendelse, lettere bringes
tilbage til sin Herre og Frelser end Drankeren eller den Maadeholdne.“
(Urdahl, S. 26 f.)

Alt saadant og meget mere, som anføres til Totalafholdssagens
Forherligelse, høres jo meget smukt og trøsteligt ud. Men er der ogsaa
Sandhed deri? Kristne kan jo dog ikke uden Selvskuffelse og
Inkonsekvents udsondre af sit Liv et eget sedeligt Gebet som en rent
borgerlig Sag. De kan det ikke, uden at der sættes en ny Sedelighed ved
Siden af den kristelige, og den kristelige Sedelighed taaler ikke nogen
Konkurrent. Thi det er Kristendommens Ovgave at gjennemfyre alle
borgerlige Ordninger. Men Totalafholdet er et selvvalgt og vilkaarligt
Indgreb i disse Ordninger og dermed i Guds Ordning. Det kan ikke andet
end bringe Forvirring i de sedelige Begreber, at der etableres en
borgerlig Sedelighed uafhængig af, om end, hvad man trøster os med,
forberedende for den kristelige. Men har allerede denne Udsondring af
Totalafholdssagen som en rent borgerlig Sag en umiskjendelig dualistisk
Smag, da bliver Dualismen endnu mere umiskjendelig, naar man hører
Totalafholdets Forsvarere fremføre Satser som disse: „Der findes ikke
et eneste Fnug i den hele Naturs Frembringelser, som indeholder
Alkohol; Naturen kjender ikke dette Stof; nej ikke engang Vindruen,
saaledes som den er skabt af Gud. Alkohol er en rent menneskelig
Opfindelse gjennem Gjæringsprosesser, følgelig kan vel dette Giftstof
ikke henregnes til „Guds Skabning“. Det paastaaes, „at en sand Prest og
en sand Sjælesørger burde undse sig for at henregne de berusende Drikke
til Guds Skabning, og at en saadan Opfatning er en Forargelse, for ikke
at sige noget værre“ (Stiftsavisen, No. 237). Meningen med Totalafhold
forklares at være: „ikke nogetsteds at give Opholdssted for det, som
forbanderMennesket og fornærmer Gud“ (Stiftsavisen, No. 238). Det
erklæres, at den Lære, at Brændevin og andre sterke Drikke ere „Guds
Skabninger“, er „en Lære, som ikke nu længere vil vinde Tilslutning.“

Saasandtsom i saadanne Ytringer en dualistisk Anskuelse kommer tilsyne
angaaende enhver Drik, der har berulsende Evne, altsaa ogsaa angaaende
den Slags Drik, om hvilken den hellige Skrift uden Tvivl lærer, at den
er den ædleste af al Slags Drik, og om hvilken den bl. a. vidner, at
den Herre Jesus har befalet os at nyde den til hans Ihukommelse,
saasandt maa det være baade Pligt og Ret for en luthersk Kristen, en
luthersk Prest ikke undtagen, at erklære Totalafhold for principielt at
være en Fornegtelse baade af Guds Skabning og af den kristelige Frelse.

Totalafholdet beror paa en overfladisk Syndserkjendelse, paa en
Forvexling af noget indvortes med noget udvortes; det identificerer
Brug og Misbrug, identificerer den Skabning, som det syndige Menneske
misbruger, med Synden selv; men herfra er Skridtet ikke langt til
Fornegtelse af Synden som vor egen Brøde og til Overførelse af Syndens
Oprindelse til Skaberen som dens Opphav. Totalafholdet frakjenner de
berusende Drikke Indifferents, medens det sande Forhold er, at disse
Drikke ere ikke blot religiøst indifferente, men ogsaa ubetinget
indifferente. Thi det farlige ved de berusende Drikke ligger ikke i
disse selv, ikke i Brngen af dem, men i Misbrugen, hvortil Mennesket
forledes af sin egen i Hjertet boende Syndelyst.

Det er derfor unantageligt, at Apostelen Paulus vilde have knnnet
behandle vore Dages Totalafhold med den samme Mildhed, med hvilken han
behandlede hine svage romerske Jødekristnes Afhold fra Vin og hine
svage korinthiske Hedningekristnes Afhold fra Afudsofferkjød.

Sknlde ifølge Rom. 14, 14. 15. 20. 21 og 1 Kor. 8 Totalafhold kunne
forlanges af enhver kristen eller kunne fremstilles som noget, enhver
kristn dog bør være med paa, da maatte eller burde dog enhver kristen
blive Totalafholdsmand for ikke at blive Aarsag til Andres evige
Fortabelse. Men der er jo dog vel Ingen, som for Alvor vil paastaa, at
f. Ex. Nydelsen af et Glas Vin eller Øl enten i og for sig er Synd,
eller at den med nogensomhelst Beføjelse kan siges ubetinget at give
Andre Anledning til at handle mod sin Samvittighed, og at man af denne
Grund bør forpligte sig til aldrig at smage et Glas Vin eller Øl.
Apostelens Formaning til de sterke kristne er jo dog betinget af
Forargelsens Mulighed, en Mulighed, som ved Totalafholdsprincipets
Gjennemførelse ikke bliver staaende som en Mulighed i et givet
Tilfælde, men gjøres til en i alle Tilfælde forhaandenværende
Virkelighed, derkun har denne Betingelse: Brugen af Vin eller anden
alkoholisk Drik, hvis blotte Brug, ja blotte Existents skal være et
Produkt af Synden. Vil man indsætte en af Totalafholdets Værdier, f.
Ex. Sødtøl, i Apostelen Paulus‘s Satser om Afhold i Rom. 14 eller 1
Kor. 8, da gjør man af den hellige Skrift en Anvendelse, for hvilken
man maa undse sig. Og det samme Øl skulde kunne indsættes her af
Mennesker, som dog forbeholde sig at spise allehaande alkoholholdige
Ting som f. Ex. Ølsuppe, Vinsuppe, Rumbudding! Nej, skal her være
Alvor, saa lad det dog være Alvor. Hvis der er Sandhed i den Lære, at
det er absolut nødvendigt, at et Menneske bliver fuldt ud ædrueligt,
førend der kan blive tale om Omvendelse til Gud og Kristus, hvis et
Menneske, der lever i Drukkenskabens Last, virkelig skal feste Lid til
denne Lære, at han først og fremst maa — ikke forsage
Drukkenskaslasten, men — blive Totalafholdsmand, og hvis han altsaa
skal arbejde paa Fyldestgørelsen af denne Fordring, da vil han aldrig
blive omvendt, da maa han i sin Syndenød gaa tilgrunde i Fortvivlelse.
Thi ikke Totalafhold, men alene Kristendommens fuldkomne Trøst formaar
at redde ham utd af Syndens Nød.

Hvis det er berettiget at arbejde til det Maal, gjennem Lovgivning at
udvirke absolut Forbud mod Tilberedelse, Indførsel og Salg af alle
alkoholiske Drikke og at betegne saadan Tilberedelse, Indførsel og
Forhandling som en afskyelig Forbrydelse, der bør søges belagt med en
passende Straf, — fortvivle maa da alle de mangfoldige Mennesker, som
for Tiden i Ly af de gjeldende Lovgivninger paa en eller anden Maade
have sit Livsophold af en saa afskyelig Forbrydelse. Fortvivle maa da
alle de, som haandhæve de bestaaende Lovgivninger, hvilke tillade, hvad
der burde stemples som en afskyelig Forbrydelse.

Denne Lære, — en as Good-Temalarismens Grundsætninger —, angaaende
Tilberedelse, Indførsel og Salg af enhver Drik, der har berusende Evne,
er alt andet end skikket til at bibringe Folk den Mening, at
Totalafholdsvæsenet tilsigter „Reform“. Hvad der af Sagens Talsmænd
betegnes som Reform, involverer i Virkeligheden, naar dens
Grnndsætninger skal tænkes for Alvor gjennemførte, en social
Revolution, en Revolution ikke blot i det selskabelige Liv, men i hele
det borgerlige Liv, en Revolntion saa voldsom e^g saa gjennemgribende,
som en Nevolution vel kan være, idet jo det ideale Maal betegnes som
intet mindre end alle Menneskers Totalafhold. „Intet mindre end
Totalafholdenhed fra Øl og Vin saavelsom fra Brændevin, intet mindre
end fuldkommen Forsagelse af alt, hvad der kan beruse, vil nogensinde
bevirke en gjennemgribende Afholdsreform i hele Verden. Derfor.
Udholdenhed i voreBestræbelser, indtil vor Sejr er fuldstændig over den
hele Jord, uanseet Modstand og Besvær“ (Urdahl, S. 7). Den Tanke, at en
saadan „Reform“ nogensinde, om end kun tilnærmelsesvis, skal kunne
gjennemføres, er et Sværmeri, ligesaa vist et Sværmeri som f. Ex. den
Tanke, at Krig vil kunne forsvinde as denne Verden. Ejendom kan
misbruges, men bør ikke derfor afskaffes; Mad kan misbruges, men bør
ikke derfor afskaffes; enhver Drik kan misbrunges, men bør ikke derfor
afskaffes.

Men, indvendes der, Arbejdet for Reformen, — hvis ideale Maal neppe
nogensinde vil blive ganske naaet, — skal være Folkenes egen frie Sag,
godkjendt i lovlig Form, og for de kristnes vedkommende et Produkt af
deres egen kristelige Frihed! Uden at ovholde os ved det utopiske i
saadanne forestaaende Lovbesluntninger af Landenles
Nationalforsamlinger, skal vi alene med Hensyn til den kristelige
Frihed bemerke, at Brugen deraf til Totalafhold (om end Brug af Vin i
den hellige Nadver forbeholdes) vilde være et Misbrug af den kristelige
Frihed. Den kristelige Frihed kan misbruges ikke blot til at drikke,
men ogsaa til ikke at drikke; den bør derfor aldrig ubetinget binde sig
selv. Anderledes vilde det være, dersom det var sandt, at selve det at
drikke en Drik, der har berusende Evne, er en Last. Men nu er Sandheden
den, at af alt hvad der er drikkeligt, er der ikke noget, der saa let
kan misbruges, som de berusende Drikke, og at man derfor maa være
yderst forsigtig i Brugen deraf. Men heraf følger ikke andet end, at
man jo ogsaa maa være yderst forsigtig i Brugen af den kristelige
Frihed til Afhold. Den kristelige Frihed tillader ikke Vilkaarlighed,
men maa lade sig binde af den Lov, der byder os at elske vor Næste som
os selv, binde af Broderkjærligheden og Kjærligheden ikke fortrinsvis
til Drankere, men til alle. Ved Brug af den kristelige Frihed til
Totalafhold kan stor Sjæleskade voldes paa mere end én Maade.

Vi vil forudsætte, at man ikke er saa konsekvent, som man siges at have
været i Amerika, at man forbyder sig selv Vinens Brug ogsaa i den
hellige Nadver; den dualistiske Betragtning af Vinen vil dog vanskelig
undlade at øve sin Indflydelse ogsaa paa en totalafholden kristens
Nadvernydelse; det vidner jo unnegteligt om en betænkelig
Begrebsforvirring, at man faar høre saadanne Ord: i den hellige Nadver
nyder jeg Vinen ikke somk Vin, men som Kristi Blod.

Som en selvvalgt Iagttagelse vil Totalafhold være farligt for en
kristens sunde indre Aandsliv ogsaa derved, at han lettelig tykkes sig
selv at være noget, fristes til Selvgodhed og Egenretfærdighed. At
henfalde til en falsk, indbildsk Aandelighed er en Mulighed, som paa
Grund af den naturlige Fordærvelse er saare nærliggende forenhver
kristen, som endnu har Kjød og Blod, og jeg mener, at Totalafhold saare
let kan foranledige, at denne Mulighed bliver til Virkelighed.

Ved Brug af den kristelige Frihed til Totalafhold vil en kristen let
kunne foranledige, at Mennesker, der ikke have undergaaet nogen
kristelig Sindsforandring, lade sig nøie med et Lavmaal af Ædrnelighed,
med en blot udvortes Sedelighed, der er vidt forskjellig fra den
Ustraffelighed, som udkræves for at kunne bestaa for Kristi Domstol.

Ved Brug af den kristelige Frihed til Totalafhold vil en kristen let
kunne bibringe Drankeren den Forestilling, at Totalafhold er absolut
nødvendigt, saafremt han skal kunne blive omvendt, en Forestilling, som
jo ogsaa udtrykkeligt udtales af Totalafholdssagens Forsvarere, men en
Forestilling, som kan blive Drankeren til Fortabelse, idet han
fortvivler ligeoverfor sin egen Erfaring om Umuligheden af ved det
blotte udvortes Totalafhold at blive virkelig ædrnelig; thi virkelig
Ædruelighed er alene den indre Afholdenheds-Dyd; men indvortes afholden
bliver et Menneske ikke ved Totalafhold, men alene ved kristelig
Omvendelse.

Ved Brugen af den kristelige Frihed til Totalafhold vil en kristen ikke
blot knnne forspilde Drankeres Frelse, men ogsaa saadanne Menneskers
Frelse, der ikke have kunnet tilegne sig den Overbevisning, at
Totalafhold er rigtigt, men som, naar de høre, at kristne erklære det
for en Selvfornegtelse, som kristne ikke blot kan, men ubetinget bør
paatage sig for andres timelige og evige Velfærds Skyld, derved let kan
komme i en Samvittigheds-Nød af den Beskaffenhed, at den ender i
Fortvivlelse.

Derfor maa til kristne saadant Alvorsord siges: led ikke ved dit
Totalafhold den i Fortabelse, for hvem Kristus er død!

Om end den kristelige Frihed ganske vist ikke blot tillader en kristen
at forsage Nydelsen af sterke Drikke, men, naar Næstekjærlighedens
Pligt kræver det, ogsaa forpligter ham dertil, saa er dette noget
ganske andet, end at den kristelige Frihed tillader Totalafhold og
forpligter til Totalafhold. Det er en Tilsnigelse at identificere
Afhold og Totalafhold, en Tilsnigelse at paastaa, at Totalafhold er det
samme som Forsagelse af sterke Drikke som en fri opofrende
Kristenkjærligheds Haandsrækning til den svagere Broder eller Søster
(Urdahl, S. 18 f.) En Tilsnigelse til Fordel for Totalafholdet er det
at opkaste ligeoverfor en kristen det Spørgsmaal (Urdahl, S. 19 ned.):
„Tror dn ikke, at det kanske kunde blive din Pligt at indordne din
Frihed under Kjærlighedens, som netop ogsaa kaldes Frihedens fuldkomne
Lov?“ Thi hvilken kristen har nogensinde negtet dette? Det er ganske
rigtigt, at den kristelige Frihed ingen ubundenFrihed er, om vi vil
følge Kristi Fodspor, og at Friheden netop bestaar i at kunne fornegte
sig selv for andres Skyld. Men en Tilsnigelse er det heraf at udlede,
at Kjærligheden kræver Totalafhold. Thi Kjærligheden kræver, at den
kristne forbeholder sig sin Frihed baade til selvfornegtende Afhold og
til selvfornegtende Brug. En Tilsnigelse til Fordel for Totalafholdet
er det at bebrejde en ikke totalafholden kristen, at han føler det som
et Baand, en Tvang at forsage en unyttig og unødvendig Nydelse for sin
skrøbelige Broders Skyld, og at udbryde (S. 20): Hvor lidet der dog er
af Kristi Sind iblandt os! Thi hvilken kristen har nogensinde negtet
sin Forpligtelse til den Forsagelse, som Kristus og hans Apostel
kræver?

En Tilsnigelse er det at paastaa, at man, ved ikke at gaa med paa
Totalafholdet, træder Guds Søns Blod med Fødder, opretholder en
fordærvelig Drikkeskik, omgiver en fordærvelig Drikkeskik med
Dannelsens, Kristendommens, ja den kristelige Friheds Glorie og sætter
Tusindes evige Frelse i Fare (Urdahl, S. 20). En Tilsnigelse. Thi hvori
ligger Kraften i denne Paastand uden i den falske Forudsætning, at det
at drikke er identisk med det at drikke sig drukken, at Brug er
identisk med Misbrug?

En Tilsnigelse er det at raabe (Urdahl, S. 20): Kaster det berusende
Bæger bort fra eders Bord, da gjøre I hvad Paulus vilde gjøre, naar han
saa, at Mad kunde forarge hans Broder! En Tilsnigelse. Thi dette
Tilraab beror paa den samme falske Forudsætning, at et Bæger Vin
nødvendigvis altid er berusende.

Titnævnte Urdahls Foredrag, der fsormentlig kan betragtes som en ganske
tro Afspejling af Good-Templarismens Aand, søger ogsaa at støtte
Totalafholdets Berettigelse ved at paavise, at „der blandt det gamle
Pagtesfolk vare mange Totalafholdne“ (S. 15—18). Men en saadan Brug af
den hellige Skrift beror atter paa Tilsnigelser. Hvad Rechabiterne
angaar (Jerem. 35), da er at bemerke, at de netop ikke var Israeliter,
ikke hørte til Pagtens Folk, men dog var trofaste mod sin Stamfaders
Bud om afhold fra Vin, trofasfte mod et Menneskebud, og derfor af
Profeten kunde fremstilles som et Spejl til Beskjæmmelse for
Pagtesfolket med dets Utroskab mod Guds Bud, blandt hvilke der ikke
fandtes noget saadant Bud; du skal ikke drikke Vin. Guds Bud gaa nemlig
grundigere til Verks end Menneskebud.

En Tilsnigelse er det at kalde Nasiræerne og Presterne i det gamle
Testamente totalafholdne. Thi deres fuldstændige Afhold fra Vin og
sterke Drikke var et midlertidigt, temporært, og havde alene til
Hensigt at forebygge Muligheden af endog den allermindste Mangel i
deres ædruelige Bevidsthed under Gudstjenesten; deres Afhold fraVin og
sterke Drikke var altsaa ikke som Totalafholdet et Afhold for Livet.
Totalafholdsmænd for hele Livet kjendes i det gamle Testamente kun i de
to Undtagelser: Samson og Johannes den Døber. Men kan der paa
Undtagelser i ABC-Klassen i Gudsdyrkelsens Skole bygges en almengyldig
Regel for myndige kristn?

En Tilsnigelse er det at sige, at Herren selv havde paalagt Nasiræerne
Totalafholdenhed fra berusende Drikke, og i Forbindelse hermed at
citere Amos 2, 11—12 og saa at ndbryde: „De som lade haant om
Totalafholdenhed og dens Venner og friste disse — ved Exempel eller Ord
— til at bryde sit Løfte, kunne her lære en nyttig Lexe.“ (Urdahl, S.
16 f.)

En Tilsnigelse er det at sige, at hvad det gamle Testamente lærer om
Totalafhold („Totalafholdenhed“), (der, som anført, kun kan paavises i
to Undtagelser), „maa forvisse den ængstede Sjæl, der er oprigtig for
Gud, om at Herren ikke med Mishag vilde se ham gjøre Afholdsløftet." En
Tilsnigelse er det at sige, at, „naar vi af Guds eget Ord have vist,
det ikke er imod Guds Vilje at forsage Nydelsen af de sterke Drikke,
saa have vi ogsaa vist, at en Kristen kan være en Goodtemplar“ (Urdahl
S. 17). Det vilde være mere begrundet af den Omstændighed, at Gud i den
gamle Pagt havde Behag f. Ex. i Omskjærelsen, i Sabbaten og i den hele
Ceremoniallov, at uddrage den Slutning, at Gud, den evigt
uforanderlige, vilde med Velbehag se os træle under Loven.

Ligesom det i Hr. Urdahls af Tilsfnigelser gjennemtrængte Foredrag er
fra først af forundsat som givet, hvad der netop skulde bevises, at
Brug (Drik) as berusende Drikke er en Last, Forløberen for og
Følgesvenden med alle andre Laster (S. 5), saaledes er det ogsaa
forudsat som en given Sag, at Good-Templar-Ordenen „er bygget paa det
Rette og Sande, bygget paa de Principer, der i fuldeste Maal bevise,
hvad Magt Broderkjærlighed, den rette, har.“ (S. 9). Ved en Række af
Tilsnigelser søger dette Foredrag at vise Totalafholdets
Skriftmæssighed og at mistænkeliggøre alle ikketotalafholdne kristne,
isærdeleshed Prester og Lærere. Ved en Række af Tilsnigelser søges
endog den kristelige Frihed bragt i Totalafholdets Tjeneste!

Tilsnigelser er overhovedet en Eiendommelighed ved det hele
Tolalafholdsvæsen og dets Forsvareres Taktik.

At modarbejde Drukkenskaben er jo ganske vist en god og ædel Sag. At
bruge et radikalt Middel til at udrydde et radikalt Onde er jo noget,
som det synes, at enhver maa billige. Men medens Totalafholdsmændene
uretteligen paastaa, at det eneste berettigede radikale Middel mod
Drukkenskab er Totalafhold, paastaa vi, iKirkens Navn, at det i et
Kristensamfund eneste berettigede radikale Middel derimod er
Kristendommen.

Naar Totalafholdssagen forsvares dermed, at man henviser til Frugterne,
da smykker man den med Fjære, som ere laante fra Kristendommen, og
frarøver denne den Ære, som tilkommer den, og frarøver dermed Gud den
Ære, som tilkommer ham. De gode Frugter, for hvis Skyld Totalafholdet
brises i høie Toner, ere, forsaavidt de bestaa i noget mere end en
udvortes Skikkelighed og de dermed følgende Fordele, ikke en
Frembringelse as Totalafholdet, det af Kristendommen uafhængige
Totalafhold, som saadant, men en Frembringelse af Kristendommen, som
paa saa mange Maader har gjennemsyret Samfundet, om man end ikke altid
er sig dette bevidst. Naar saaledes Good-Templar-Ordenen roser sig af
at have optaget i sin reddende Favn Mennesker, der have været udstødte
af Kirken som haabløse Drankere, da er dette atter ikke andet end
Tilsnigelse, idet man jo da overser Betydningen af Kirkens Tugt, som
netop i saadanne Tilfælde maa antages at have naaet sin Hensigt.
Synderes Redning.

Et Samfund, som principielt kun forlanger af sine Medlemmer Troen paa
een Gud, Philanthropi og Totalafhold, kan ikke uden Tilsnigelse begjære
af de kristne deres Deltagelse i Arbeidet, en Deltagelse, som det,
formodentlig i en mere eller mindre bevidst Følelse afs sin egen
Afmagt, begjærer af den Grund, at det maa erkjende, at hos de kristne
Hjertet slaar varmest af Kjærlighed til Gud og Næsten. Et saadant
Samfund kan ikke uden Tilsnigelse forlange, at ogsaa dets Sag,
„Afholdsbevægelsen“, d. e. Totalafholdsbevægelsen, skal faa Lov til at
gaa ind under „I Jesu Navn skal al vor Gjerning ske.“ ^Traktat No. 11.
Det norske Totalafholdsselskabs Forlag). Totalafholdsmændene vil
overbevise Offentligheden om, at det at være Good-Templar, d. v. s.
Totalafholdsmand, „det er at være paa den lykkeligste og sikreste Sti
paa Ædruelighedens Vei, og paa den kan man ogsaa naa den trange Vei,
naa Guds Ord“ (Urdahl S. 5). Dette ser meget smukt ud, men kan ikke
siges med Sandhed. Det kan ikke siges nden Fornegtelse af den Sandhed,
at kristelig Sindsforandring er den eneste Vei til virkelig
Ædruelighed, og at saadan Sindsforandring ene og alene er en Frugt af
Evangeliet om Kristuns. Vi benegte, i Kirkens Navn, at Totalafhold kan
fremkalde virkelig Ædruelighed, virkelig afholdenhed, og at man ad
Totalafholdets Sti kan naa den trange Vei, der fører til det evige Liv,
og vi paastaa, i Kirkens Navn, at kristelig Omvendelse er den eneste
lykkelige og den eneste sikre Vei til sand, det vil sig^e indre
Ædruelighed, sand, det vil sige indre Afholdenheds-Dyd.Sagen kan ikke
forsvares dermed, at Totalafholdsmændene have en god Mening, naar de,
som paavist, gribe fejl i Brugen af Totalafhold som det efter deres
Mening „absolut nødvendige“, og „ret virkekraftige“, „eneste rette“
Middel til at modarbeide o^g afskaffe Drukkenskabslasten. Netop fordi
de have et saa godt og ædelt Formaal, synes de paa Forhaand at maatte
have alle kristnes Sympathi. Totalafholdssagens Forsvarere forstaa jo
ogsaa, under Paakaldelse af de kristnes Gud baade først og sidst,
saaledes at sammensætte sine Ord, at godtroende, intet ondt anende
kristne lettelig lade sig skuffe, idet man baade med Hensyn til Indhold
og Form idetheletaget maatte sige. vel talt! — naar kun ikke den hele
Bygning var opført ved Hjælp as Tilsnigelser og hvilede paa et falskt
Grundlag, en mere eller mindre sterkt fremtrædende Dualisme! Men den
sunde Sans, som Ordets rene Lærdom hidtil har bevaret hos Menigheden og
dens Ledere vil med Guds Hjælp ogsaa herefter bevirke, at Kirken i det
hele og store taget, navnlig ogsaa dens Prester og Lærere, ikke lade
sig skuffe hverken af Totalafholdets tilsyneladende gode Indhold eller
af de smukt klingende Talemaader.

Det skal dog ikke undre mig, om mangen en finder den her udtalte Dom
over Totalafholdet haard og ubillig, Jeg vil da saa Lov til at minde
om, at en liden Surdejg gjør hele Dejgen sur, og endelig bede
fastholdt, at Dommen gjelder Sagen, ikke Personerne. Det tør ganske
vist haabes, at mange Totalafholdsmænd ere ærlige Mennesker og
oprigtige kristne. Men dog kan de jo tage fejl, uden Vidende og Vilje
endog tage den hellige Skrift til Indtægt for en vildfarende Mening.
Naar jeg har paavist, at Totalafholdssagens Forsvarere bruge
Tilsnigelser, da er ikke dermed udtalt, at her foreligger en bevidst og
forsætlig Forfalskning af det hellige, men kun udtalt en Dom over Sagen
som en Sag, der er uden sand, virkelig Hjemmel i den hellige Skrift,
hvis mangfoldige Advarsler mod Drukkenskab jo tvertimod netop
forudsætter, at der i Kristi Kirke ikke øves Totalafhold.

Det er bleven udtalt, at Totalafholdssagen indirekte, og kun indirekte,
staar i Forbindelse med Kristendommen. Ihvorvel Totalafhold ikke var
ukjendt i den hedenske Verden, tror jeg gjerne, at vore Dages
Totalafhold ikke vilde have seet Lyset uden Kristendommen; det kan
sormentlig betragtes som Vanskud paa Kirkens Træ, en sygelig Udvæxt,
der suger Kræfter, som kunde blive bedre anvendte. Totalafholdet er et
let forklarligt Udslag af den naturlige, heller ikke for Kirkens Kjød
og Blod fremmede, Fortvivlelse under Følelsen af den menneskelige
Afmagt ligeoverfor Drukkenskabens overmægtigeog forfærdelige Onde. Men
Kirken ſkal ikke hengive ſig til Fortvivlelſe og paakalde alle
Menneſkers Hjælp imod denne Elendighed. Den ſkal udtale
Fordømmelſesdommen over Drankeren i den Henſigt at bringe ham til
Beſindelſe, og, naar dette lykkes, bringe ham Evangeliets Trøſt og
helliggjørende Kraft.

Og ſaa, tilſidſt, være det mig tilladt at fremføre dette lille
Formaningsord. Lader os dog, ſaa mange, ſom vil være kriſtne, alle
betænke, at derſom vi for Mads og Drikkes Skyld gjenſidig fordømme og
foragte hverandre, da give vi de vantro Grund til at fælde nedſættende
Domme over vort højeſte Gode, over Guds og Kriſti Riges evige Frelſe og
Salighed, hvortil adgangen jo dog ikke er betinget af Æden og Drikken
af dette eller hint, men betinget deraf, at vi gjøre vor himmelſke
Faders Vilje, og at hertil navnlig ogſaa hører dette, at vi omgaaes
hverandre i broderlig Fred og Endrægtighed; lader os ikke glemme, at
Kriſti Aands Frugt er. Kjærlighed, Glæde, Fred, Langmodighed, Mildhed,
Godhed, Trofaſthed, Sagtmodighed, Afholdenhed! (Gal. 5, 22).

